ob upoštevanju Priloge III k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), zlasti člena 2(6) Sporazuma,

ii) v ta namen podpis pogodbe z enim revizijskim podjetjem kljub dejstvu, da finančna uredba CRP v členu 27(1) določa, da isto revizijsko podjetje ne more biti imenovano za več kot tri zaporedna leta.

i) možnost organizacije ene večletne obvezne revizije za zadnja štiri leta obstoja CRP (tj. od leta 2013 do leta 2016) namesto letnih obveznih revizij, kot so določene v členu 27(5) finančne uredbe CRP;

Od junija 2014 se izvajajo postopni ukrepi v zvezi z zaprtjem CRP. V tem posebnem okvirju so v postopku zapiranja CRP potrebne nekatere spremembe finančne uredbe CRP.

Svet ministrov AKP-EU se je na 39. zasedanju 19. in 20. junija 2014 v Nairobiju v skupni izjavi dogovoril, da bo začel postopek odrejenega zapiranja CRP. V navedeni skupni izjavi je Svet ministrov na Odbor veleposlanikov AKP-EU prenesel pooblastila za sprejem potrebnih sklepov za nadaljevanje zapiranja CRP.

Pravni okvir CRP sestavljajo statut in poslovnik Centra za razvoj podjetništva, sprejeta s Sklepom št. 8/2005 Odbora veleposlanikov AKP-EU (v nadaljnjem besedilu: statut CRP), kadrovski predpisi Centra za razvoj podjetništva, sprejeti s Sklepom št. 9/2005 Odbora veleposlanikov AKP-EU, in finančna uredba Centra za razvoj podjetništva, sprejeta s Sklepom št. 5/2004 Odbora veleposlanikov AKP-EU (v nadaljnjem besedilu: finančna uredba CRP).

(1)Svet ministrov AKP-EU se je na 39. zasedanju 19. in 20. junija 2014 v Nairobiju v skupni izjavi dogovoril, da bo začel postopek odrejenega zapiranja Centra za razvoj podjetništva (v nadaljnjem besedilu: CRP) in spreminjanja Priloge III k Sporazumu o partnerstvu AKP-EU ter bo zato Odbor veleposlanikov AKP-EU pooblastil, naj nadaljuje obravnavo zadeve in sprejme potrebne sklepe.

(2)V Sklepu št. 4/2014 z dne 23. oktobra 2014 je Odbor veleposlanikov AKP-EU opozoril, da je treba pri zapiranju CRP spoštovati pristojnosti nadzornega organa CRP, določene v Prilogi III k Sporazumu o partnerstvu AKP-EU, in načine, ki jih je Svet ministrov AKP-EU določil v skupni izjavi.

(3)Člen 2(6)(d) Priloge III k Sporazumu o partnerstvu AKP-EU določa, da Odbor veleposlanikov AKP-EU spremlja splošno strategijo CRP in nadzoruje delo izvršilnega odbora.

(4)Člen 2(7)(a) Priloge III k Sporazumu o partnerstvu AKP-EU določa, da izvršilni odbor CRP „določi finančne in kadrovske predpise ter pravila delovanja“.

(5)Zahteva izvršilnega odbora CRP Odboru veleposlanikov AKP-EU z dopisom z dne 19. oktobra 2015 s pojasnilom, da želi izvršilni odbor CRP v okviru zapiranja CRP odstopati od člena 27(1) in 27(5) finančne uredbe CRP in prosi, da nadzorni organ izda predhodno dovoljenje.

(6)Spremembe finančne uredbe CRP in kadrovskih predpisov Centra za razvoj podjetništva (v nadaljnjem besedilu: kadrovski predpisi CRP) in odstopanja od njih v skladu s potrebami, do katerih lahko pride zaradi izvajanja postopka odrejenega zapiranja CRP, zahtevajo prožen postopek.

(7)Zahteva za imenovanje revizijskega podjetja za obdobje treh let, kot ga določa člen 27(1) finančne uredbe CRP, in zahteva, da to podjetje vsako leto pripravi obvezno revizijsko poročilo v skladu s členom 27(5) finančne uredbe CRP, glede na trenutne okoliščine zapiranja organizacije nista več relevantni –

SPREJEL NASLEDNJI SKLEP:

Člen 1

1.Sklep, ki ga Unija sprejme v Odboru veleposlanikov AKP-EU v zvezi z odobritvijo odstopanj od finančne uredbe CRP, se določi v skladu z osnutkom sklepa Odbora veleposlanikov AKP-EU, priloženim temu sklepu.

2.Predstavniki Unije v Odboru veleposlanikov AKP-EU se lahko sporazumejo o manjših spremembah osnutka sklepa brez nadaljnjega sklepa Sveta.

Člen 2

Sklep Odbora veleposlanikov AKP-EU se po sprejetju objavi v Uradnem listu Evropske unije.

V Bruslju,